**Daniel "Dani" Carvajal Ramos** (s. 11. tammikuuta 1992 Leganés, Espanja) on espanjalainen jalkapalloilija, pelipaikaltaan oikea laitapuolustaja. Hän edustaa Espanjan Primera Divisiónissa pelaavaa Real Madridia.

Seurajoukkueura
---------------

### Real Madrid B

Carvajal on syntynyt Leganésissa, joka on yksi Madridin lähiöistä. Hän siirtyi Real Madridin junioriakatemiaan ollessaan 10-vuotias, jossa hän onnistui nousemaan aina seuran reservijoukkueeseen asti, mikä tapahtui vuonna 2010.

Hän onnistui heti ensimmäisellä kaudellaan vakiinnuttamaan pelipaikkansa avauskokoonpanossa, sekä nousi myös joukkueen kapteeniksi. Seuraavalla kaudella 2011–2012 hän pelasi 38 ottelua ja teki niissä kaksi maalia, kun joukkue palasi viiden vuoden tauon jälkeen Segunda Divisióniin.

### Bayer Leverkusen

11. heinäkuuta 2012 Carvajal teki viisivuotisen sopimuksen saksalaisseura Bayer Leverkusenin kanssa. Siirtokorvauksena hänestä maksettiin 5 miljoonaa euroa. Siirtoon sisältyi kolmen ensimmäisen sopimusvuoden aikana takaisinostopykälä, joista ensimmäisen vuoden jälkeen hinta olisi 6,5 miljoonaa euroa, toisen 7 miljoonaa euroa ja kolmannen noin 8,5 miljoonaa euroa.

Carvajal pelasi ensimmäisen ottelunsa Bundesliigassa 1. syyskuuta 2012 kotikentällä SC Freiburgia vastaan. Hän teki ensimmäisen maalinsa joukkueessa 25. marraskuuta 2012 ottelussa TSG 1899 Hoffenheimia vastaan. Kauden aikana hän pelasi Bundesliigassa 32 ottelua, joissa teki yhden ja syötti kahdeksan maalia.

### Real Madrid

3. kesäkuuta 2013 Real Madrid käytti siirtoon liittyneen takaisinosto-option ja maksoi Carvajalista 6,5 miljoonaa euroa. Näin hänestä tuli joukkueen kauden 2013–2014 ensimmäinen hankinta. Hän nousi heti vakiokokoonpanoon, sillä avauskaudellaan hän pelasi 31 liigaottelua, joista 25:ssä hän oli avauksessa. Hän on pelannut kausittain 22–31 Primera Divisiónin ottelua pois lukien kausi 2020–2021, jolloin ottelumäärä jäi lukuisista loukkaantumisista johtuen kolmeentoista. Kaikkiaan hän on jouluun 2022 mennessä pelannut 235 Espanjan pääsarjaottelua, joissa hän on tehnyt viisi ja syöttänyt 33 maalia. Espanjan-mestaruuden hän on voittanut kolme kertaa ja cupin kerran. Mestarien liigassa pelaamissaan 73 ottelussa hän on viimeistellyt yhden ja alustanut 16 maalia. Mestarien liigan hän on voittanut viisi kertaa.

Maajoukkueura
-------------

Carvajal pelasi kolme ottelua Espanjan voittaessa alle 19-vuotiaiden Euroopan-mestaruuden 2011 ja yhden ottelun alle 21-vuotiaiden EM-kultajoukkueessa 2013. Ensimmäisen ottelunsa Espanjan jalkapallomaajoukkueessa hän pelasi Ranskaa vastaan syyskuussa 2014. Hän pelasi kolme ottelua MM-kilpailuissa 2018, näistä kaksi avauskokoonpanossa. MM-kilpailuissa 2022 hän oli kerran avauksessa ja tuli kerran vaihdosta kentälle.

Saavutukset
-----------

* **Real Madrid**:
	+ Espanjan pääsarjamestaruus: 2016–2017, 2019–2020, 2021–2022
	+ Espanjan cup: 2013–2014
	+ Mestarien liiga: 2013–2014, 2015–2016, 2016–2017, 2017–2018, 2021–2022
	+ Euroopan supercup: 2014, 2016, 2017, 2022
	+ Espanjan supercup: 2017, 2019–2020, 2021–2022
	+ Seurajoukkueiden maailmanmestaruus: 2014, 2016, 2017, 2018

Lähteet
-------

1. 1 2  Dani Carvajal Real Madridin sivuilla (englanniksi)
2. ↑  Dani Carvajal participó en la colocación de la primera piedra de la Ciudad Real Madrid Real Madrid. Viitattu 4.5.2013. (espanjaksi)
3. ↑  La marcha de Carvajal ratifica la poca confianza de Mourinho en la cantera blanca (Arkistoitu – Internet Archive) El Confidencial. Viitattu 4.5.2013. (espanjaksi)
4. ↑  El Bayer Leverkusen confirma el fichaje de Carvajal ABC. Viitattu 4.5.2013. (espanjaksi)
5. ↑  Bayer Leverkusen 2-0 SC Freiburg ESPN. Viitattu 4.5.2013. (englanniksi)
6. ↑  TSG Hoffenheim 1-2 Bayer Leverkusen ESPN. Viitattu 4.5.2013. (englanniksi)
7. 1 2 3  Dani Carvajal Transfermarkt-sivustolla (englanniksi)
8. ↑  Real Madrid recall Carvajal Bayer 04 Leverkusen. Viitattu 3.6.2013. (englanniksi)
9. ↑  Oficial: Carvajal, primer fichaje del Madrid Marca. Viitattu 3.6.2013. (espanjaksi)

Aiheesta muualla
----------------

* Daniel Carvajalin tilastot BDFutbol-sivustolla (englanniksi)

Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Nacho |
7 Vini Jr. |
8 Kroos |
10 Modrić |
11 Rodrygo |
12 Camavinga |
13 Lunin |
14 Joselu |
15 Valverde |
16 Odriozola |
17 Vázquez |
18 Tchouaméni |
19 Ceballos |
20 García |
21 Brahim |
22 Rüdiger |
23 Mendy |
24 Güler |
25 Arrizabalaga |
Valmentaja Ancelotti

Espanjan joukkue – Jalkapallon MM-kilpailut 2018
1 De Gea |
2 Carvajal |
3 Piqué |
4 Nacho |
5 Busquets |
6 Iniesta |
7 Saúl |
8 Koke |
9 Rodrigo |
10 Thiago |
11 Vázquez |
12 Odriozola |
13 Arrizabalaga |
14 Azpilicueta |
15 Ramos |
16 Monreal |
17 Aspas |
18 Alba |
19 Costa |
20 Asensio |
21 Silva |
22 Isco |
23 Reina |
Valmentaja Hierro

Espanjan joukkue – Jalkapallon MM-kilpailut 2022
1 Sánchez |
2 Azpilicueta |
3 García |
4 P. Torres |
5 Busquets |
6 Llorente |
7 Morata |
8 Koke |
9 Gavi |
10 Asensio |
11 F. Torres |
12 Williams |
13 Raya |
14 Balde |
15 Guillamón |
16 Rodri |
17 Pino |
18 Alba |
19 Soler |
20 Carvajal |
21 Olmo |
22 Sarabia |
23 Simón |
24 Laporte |
25 Fati |
26 Pedri |
Valmentaja Luis Enrique



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |